cyanic-selkie/wikianc huggingface dataset:
Kovaotteiset miehet
Kovaotteiset miehet (The French Connection) on vuonna 1971 ensi-iltansa saanut toimintatrilleri, jonka on ohjannut William Friedkin. Elokuvan pääosassa esiintyy Gene Hackman.
Kydantidai
Kydantidai sijaitsi Ateenan koillispuolella. Se sijoitetaan suunnilleen nykyisen Pentélin kaupungin tienoille.
Kovaotteiset miehet
Vastaanotto
The New York Timesin kriitikot valitsivat Kovaotteiset miehet vuonna 2004 yhdeksi kaikkien aikojen tuhannesta parhaasta elokuvasta.
Ōnami (1942)
Palvelus
Alus suojasi 15.–20. helmikuuta laivaston paluun Trukilta Yokosukaan ja 28. helmikuuta – 5. maaliskuuta Chūyōn Yokosukasta Trukille. Se suojasi 12.–17. maaliskuuta joukkojenkuljetussaattueetta Trukilta Tarawalle, josta alus palasi 20.–29. maaliskuuta Saipanin kautta Trukille. Se suojasi 14.–27. huhtikuuta saattueita Trukin ja Rabaulin välillä ja edelleen 3.–13. toukokuuta Trukilta Rabauliin ja Kaviengiin. Alus suojasi 13.–26. kesäkuuta saattueita väleillä Trukilta Enewetakille ja Kwajaleinille ja 28. kesäkuuta – 28. heinäkuuta Trukin ja Kuren välillä.
Ōnami suojasi 4.–9. syyskuuta Taiyōn Trukilta Yokosukaan, minkä jälkeen se siirrettiin Maizurun laivastontelakalle huollettavaksi. Alus suojasi 18.–26. syyskuuta Awatamarun Ujinasta Pohnpeihin ja edelleen Trukille, jonne ne saapuivat 1. lokakuuta. Alus suojasi 17.–26. lokakuuta laivastoa Trukilta Eniwetokille estämään Yhdysvaltain laivaston syöksyt. Osasto palasi Trukille. Alus johti 31. lokakuuta – 1. marraskuuta lentomiehistöjen kuljetusta Trukilta Kaviengiin ja edelleen Rabauliin. Se suojasi 6. marraskuuta joukkojenkuljetusta Bougainvilleen valmisteltaessa Cape Torokinan maihinnousua.
Botnia-69
Nousu SM-sarjaan
Myös seuraavana kautena 1976-1977 Botnia selviytyi etelälohkon voittajana SM-sarjakarsintaan. Oululaiset olivat taas karsinnassa parempia, Botnia hävisi ensin Oulun Pallo-Pojille ja sen jälkeen Tarmolle. Mutta samana keväänä Suomen Jääpalloliitto päätti nostaa SM-sarjan joukkuemäärän kymmeneen, jolloin Botnia nostettiin mukaan ylimmälle sarjatasolle, ensimmäistä kertaa seuran historiassa.
Tikittävä painajainen
Juoni
Tohtori ja hänen matkakumppaninsa Rose matkaavat 1920-luvun Lontooseen ja haluavat vierailla Brittiläisen Imperiumin näyttelyssä. Siellä he tutustuvat salaseuraan, jonka jäsenet ovat toinen toistaan merkillisempiä. Lontoossa eletään brittiläisen imperiumin loistokkaimpia vuosia, mutta samalla siellä liikkuu tuntematon hyökkääjä, jonka metallinen ote kylvää kauhua kaduilla. Kun Tohtori ja Rose tutustuvat paremmin salaseuran jäseniin, heille selviää että Lontoossa on myös muita muukalaisia.
San Marinon Grand Prix 1984
Aika-ajo
Paalupaikan valloitti Nelson Piquet ajalla 1.28,517, joka merkitsi keskinopeutta 204,98 km/h. Aika oli myös Imolan radan rataennätys. Seuraavat lähtöruudut saivat Alain Prost, Keijo Rosberg, Derek Warwick ja Niki Lauda.
Nikkie de Jager
Ura
Talouslehti Forbes nimesi de Jagerin kymmenen parhaan kauneuden vaikuttajan joukkoon vuonna 2017. Samana vuonna hän voitti ”YouTube Guru”-palkinnon Shorty Awardseissa ja ”Choice Fashion/Beauty Web Star”-palkinnon Teen Choice Awardseissa.
Vuonna 2017 De Jager latasi videon, jossa hän esitteli Prahassa sijaitsevan meikkibrändin perustamaa säätiötä, ja kertoi yrityksen käyttävän hänen imagoaan sekä kuvakaappausta videosta ”Power of Makeup” firman mainonnassa ja tuotteiden myymisessä ilman De Jagerin lupaa. Hän ilmaisi pettymyksensä yrityksen toimintaan ja siihen, että se valehteli antaessaan käsityksen, että De Jager käyttäisi yrityksen tuotteita.
Yhteistyöt
De Jager on tehnyt yhteistyötä muun muassa kauneusbrändien Ofran ja Maybellinen kanssa. Hänen ja Ofran vuonna 2017 yhteistyössä tehty kokoelma sisälsi kolme nestemäistä huulipunaa ja korostuspaletin. Joulukuussa 2019 hän teki yhteisvideon Lady Gagan kanssa mainostaakseen Gagan uutta meikkimerkkiä, Haus Laboratoriessia. Elokuussa 2020 De Jager julkaisi oman luomiväripaletin yhteistyössä Beauty Bayn kanssa.
Tommi Kalenius
Ura
Soolotuotannossaan Kalenius on keskittynyt maailmankuvaltaan laajempaan, usein akustisesti painottuvaan suomenkieliseen pop-musiikkiin. Sen lisäksi Kalenius on ollut tekemässä lauluja monille kotimaisille artisteille ja yhtyeille (mm. Pepe Willberg, Vicky Rosti, Jari Sillanpää ja tv-formaattien, kuten The Voice of Finlandin, Idolsin ja Putouksen esittelemille artisteille).
Vuonna 2020 Kalenius aloitti sisältötiimin johdossa ja artistikehityksen managerina kansainvälisessä musiikkiteknologiayhtiössä Family in Music.
Suomi kesäolympialaisissa 1988
Suomi saavutti kesäolympialaisissa 1988 yhteensä neljä mitalia, joista yksi oli kultaa, yksi hopeaa ja kaksi pronssia. Mitalisaalis oli siihen mennessä Suomen heikoin kesäolympialaisten historiassa. Mexico Citystä 1968 oli tullut yhtä monta mitalia, mutta hopeamitaleita oli silloin kaksi ja pronsseja yksi. Kisojen mitalitilastossa Suomi sijoittui 25. sijalle.
Show Stopper
Musiikkivideo
Musiikkivideolla tytöt ovat studiossa nauhoittamassa kappaletta. Tytöt ovat myös autossa ja tanssivat kadulla. Mukana videolla on P. Diddy.
Vanha kauppahalli
Hallin talotekniikkaa remontoitiin vuosina 2012–2014, jolloin halli oli puolitoista vuotta suljettuna.
Hiihdon maailmanmestaruuskilpailut 2007
50 km (p) yhteislähtö
Päivämäärä: 4. maaliskuuta Joukkueen huoltaja vaihtoi Hjelmesetin suksen kilpailun aikana. Sääntöjen mukaan kilpailijan tulee vaihtaa vioittunut suksensa itse, mutta yksikään joukkue ei tehnyt protestia rikkeen vuoksi.
Normaalikilpailu (normaalimäki ja 15 km hiihto)
Päivämäärä: 3. maaliskuuta Suomen Jaakko Tallus oli kilpailussa 11. ja Ville Kähkönen 14:s. <br style="clear:both" />
Bohuslav Martinů
pienoiskuva|Bohuslav Martinů vuonna 1943. Bohuslav Martinů (8. joulukuuta 1890 Polička, Böömi, Itävalta-Unkari – 28. elokuuta 1959 Liestal, Sveitsi) oli tšekkiläinen säveltäjä. Hän aloitti viulunsoiton opiskelun jo lapsena, ja kotikylän asukkaat keräsivät rahaa, jotta hänet voitiin lähettää opiskelemaan Prahan konsevatorioon (alkaen 1906), mutta opinnot jäivät kesken; vuodesta 1914 alkaen hän toimi viulunsoittajana Tšekkoslovakian filharmonisessa orkesterissa. Ensimmäisen maailmansodan ajan Martinů toimi kotikylässään opettajana ja vapaana säveltäjänä.
Katuna
Katuna on kaupunki Ugandan läntisen hallintoalueen Kabalen piirikunnassa. Kaupunki sijaitsee Ugandan lounaisosassa, Ruandan rajalla, noin 28 kilometriä noin 50 000 asukkaan Kabalesta etelään.
Alempi Lamptrai
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin yhdeksän edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli hellenistisellä kaudella 10 bule-edustajaa.
Programma 101
pienoiskuva|Programma 101 [[The National Museum of Computing|kansallisessa tietokonemuseossa.]]
Vaikutus
Programma 101 oli ensimmäinen ohjelmoitava laite, johon pienillä ja keskisuurilla yrityksillä oli varaa. Konetta myytiin yli 40 000 kappaletta.
Eini
Eini (oik. Eini Hannele Pajumäki, o.s. Orajärvi, s. 29. syyskuuta 1960 Pello) on suomalainen laulaja. Hän tuli tunnetuksi vuonna 1977 laululla ”Yes sir, alkaa polttaa”. Einin muita tunnettuja levytyksiä ovat ”Kesä ja yö”, ”Rakastua voisit aivan pikkuisen”, ”Xanadu”, ”Haloo hela Finland”, ”Monta monta yötä”, ”Kiitävän hetken hurma”, ”Olen neitsyt”, ”Mä jään”, ”Sulle tuli faksi”, ”Saisit haudatun kuun” ja ”Draamaa”. Vuonna 2002 Eini sai ensimmäisen kultalevynsä kokoelmastaan Hitit, ja vuonna 2012 sama kokoelma oli myynyt platinaa. Platinaa tuli niin ikään Finnhits-kiertue 2012 -kokoelmasta. Vuonna 2005 hän oli Iskelmä-Finlandia-ehdokkaana.
1980-luku
Einin imagoon ovat kuuluneet jo ensimmäisestä levytyksestä lähtien energisyys ja eroottisuus, joita vahvistivat entisestään vuonna 1985 julkaistun albumin Eini käännöskappaleet, kuten ”Tyydytys” (Laura Braniganin ”Satisfaction”) ja ”Olen neitsyt” (Madonnan ”Like A Virgin”). 1980-luvun lopulla tangokuninkaallisten ja yleisen trendin mukaisesti Eini muutti tietoisesti tyyliään ja siirtyi diskoiskelmistä perinteisten ikivihreiden pariin. Vuonna 1989 julkaistiin Lauantai-illan tyttö, joka sisältää muun muassa Tamara Lundin, Tapio Rautavaaran ja Topi Sorsakosken levytyksiä uusina sovituksina. Levyn tuotti Jaakko Salo, ja siltä julkaistuista singleistä ”Lauantai-illan tyttö” ja ”Rakkauden satu” tuli suosittuja Einin levytyksinä. Levyllä on mukana myös ”Sua liikaa rakastan”, jota kuullaan edelleen Einin keikkaohjelmistossa ja josta Anita Hirvonen teki oman coverinsa vuonna 2008.
David Hodges
Evanescence
Hodges oli mukana tekemässä Evanescencen maailmanmaineeseen nostanutta albumia Fallen, mutta erosi yhtyeestä hieman ennen sen julkaisua vuonna 2002. Hodges voitti Evanescencen kanssa kaksi Grammy-palkintoa vuonna 2004. Hodges ja yhtyeestä myöhemmin eronnut Ben Moody ovat tehneet yhteistyötä myöhemminkin. Hodges on sanonut olevansa edelleen ystävä myös Amy Leen kanssa.
Srinagar
Srinagar on kaupunki Intian Jammun ja Kashmirin osavaltiossa maan luoteisosassa Kashmirin laaksossa. Srinagar on osavaltion talvipääkaupunki ja sen asukasluku oli vuoden 2011 väestönlaskennan mukaan 1 180 570. Muslimit muodostavat sen asukkaiden selvän enemmistön.
Sottopassaggio
Sottopassaggio on muusikkona paremmin tunnetun Tumppi Varosen toinen kaunokirjallinen teos. Se ilmestyi 8. lokakuuta 2009.
Johan Gustafsson
Maajoukkueura
Gustafsson edusti Ruotsia MM-kilpailuissa vuonna 2013, jolloin hän voitti maailmanmestaruuden. Gustafsson toimi kuitenkin joukkueensa kolmosmaalivahtina, eikä mahtunut kertaakaan kokoonpanoon. Hän on pelannut yhteensä viisi A-maaottelua. Gustafsson teki A-maajoukkuedebyyttinsä vain 19-vuotiaana Euro Hockey Challengessa 30. maaliskuuta 2011 Uumajassa Latviaa vastaan. Hän torjui Ruotsin 4–1-voittoon päättyneessä ottelussa 21 kertaa.
Gustafsson pelasi myös alle 20-vuotiaiden MM-kilpailuissa vuonna 2012, jolloin hän voitti maailmanmestaruuden. Gustafsson torjui Ruotsille finaaliottelussa Venäjää vastaan 0–1-jatkoaikavoiton ja nollapelin. Hänet valittiin joukkueensa ottelun parhaaksi pelaajaksi.
Testament
1990-luku
Vuonna 1990 julkaistiin albumi Souls Of Black, joka ei saavuttanut läheskään niin suurta suosiota kuin Practice What You Preach -albumi. Kaksi vuotta myöhemmin 1992 Testament julkaisi albumin The Ritual, jossa oltiin siirtymässä pois thrash metallista enemmän perinteiseen heavy metaliin. Levy myi huonosti ja yhtye jäsenet alkoivat lähteä yksitellen omille teilleen. Testament kävi lämmittelemässä Iron Maidenia Helsingin jäähallissa elokuussa 1992.
Ylempi Lamptrai
Ylempi Lamptrai, joskus myös Ylempi Lamptra , oli antiikin aikainen alun perin Erekhtheis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen paralia-trittykseen eli Attikan rannikkoalueiden demoksiin.
Syökö kuningas makkaraa?
Syökö kuningas makkaraa? on muusikkona paremmin tunnetun Tumppi Varosen ensimmäinen kaunokirjallinen teos. Se ilmestyi lokakuussa 2005.
Ryhävalas
Ryhävalas tunnetaan erityisesti ruumiinkokoonsa nähden pitkistä kylkievistä, merirokoista ja poimuista kuonossa ja vatsassa sekä ennen kaikkea kauniista laulannasta.
Lisääntyminen
pienoiskuva|250x250px|Ryhävalas näyttää hyppytaitojaan. Ryhävalaat ovat kuuluja pitkistä, jopa 8 000 kilometriä käsittävistä ruoka- ja lisääntymisvaelluksistaan. Trooppisilla ja lämpimillä lisääntymisalueilla urokset ottavat toisistaan mittaa monella eri tavalla: laulamalla, uhkailueleillä, pelotteluäänillä, pienimuotoisilla takaa-ajoilla ja jopa läiskimällä evillä ja pyrstöillä toisiaan. Ne saattavat myös jopa puskea ja töniä kuonoillaan ja ponnahtaa ilmaan hypätäkseen sieltä toisen uroksen päälle. Kiihkeän, parikin kuukautta kestävän lisääntymisvaiheen aikana valaat eivät ruokaile. Ne ovatkin tätä ennen varastoineet rasvaa elimistöihinsä, tosin niillä on erittäin paksu ihonalainen rasvakerros jo omasta takaa.
Leukonoe
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin kolme edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin viisi bule-edustajaa. Demoksen kansalaisesta käytettiin demonyymiä Leukonoeus tai Leukonoieus.
Sami Aalto
Aalto aloitti voimisteluharrastuksen 9-vuotiaana, ja nousi maajoukkueeseen vuonna 2001. Vuoden 2004 EM-kilpailuissa Aalto oli moniottelun 16:s. Vuonna 2005 hän selviytyi maailmancupin osakilpailun finaaliin permannolla ollen lopputuloksissa seitsemäs. Samana vuonna hän selviytyi MM-kilpailujen moniottelun finaaliin ollen lopputuloksissa 18:s. Vuoden 2009 EM-kilpailuissa Aalto voimisteli moniottelun finaaliin, jossa sijoittui 14:nneksi. Saman vuoden MM-kisoissa Aalto oli moniottelun karsinnan 37:s. Berliinin EM-kilpailuissa 2011 Aalto oli kuusiottelun 33:s pistein 81,175.
Radiohead
Pablo Honey, The Bends ja alkuajan menestys (1992–1995)
Radioheadia ei pidetty brittipop-yhtyeenä, joten tuosta tyylisuunnasta kiinnostunut media ei kiinnittänyt yhtyeeseen kovin paljon huomiota. Toisen albumin jälkeen yhtyeestä tuli kuitenkin viimein suosittu kotimaassaan. Albumia hallitsevat tiheät riffit ja eteerinen ilmapiiri, jotka syntyivät yhtyeen kolmen kitaristin takia. Albumilla käytetään myös enemmän koskettimia kuin yhtyeen debyyttialbumilla. Singlet ”Fake Plastic Trees”, ”Just” ja ”Street Spirit (Fade Out)” menestyivät Britannian listoilla. ”Street Spirit (Fade Out)” oli ensimmäinen Radioheadin kappale, joka nousi singlelistalla viiden parhaan joukkoon. Radiohead teki kiertueen R.E.M:n lämmittely-yhtyeenä vuoden 1995 puolivälissä. R.E.M. on yksi Radioheadin esikuvista, ja se oli tuolloin yksi maailman suosituimmista aktiivisista rock-yhtyeistä. Michael Stipe esitteli lämmittely-yhtyeen sanoen: ”Radiohead on niin hyvä, että he pelottavat minua”. Yhtyeen kuuluisat fanit ja erikoiset musiikkivideot kappaleille ”Just” ja ”Street Spirit (Fade Out)” levittivät Radioheadin mainetta Britannian ulkopuolelle. Jonny Greenwoodin mielestä yhtyeen suosion käännekohta tapahtui noin yhdeksän tai 12 kuukautta The Bendsin julkaisun jälkeen. The Bends ei kuitenkaan ollut Britannian ulkopuolella niin suosittu kuin ”Creep”; vain muutamat sen singleistä pääsivät soittolistoille maailmalla, ja se sijoittui Amerikan listoilla vain 88:nneksi, mikä on Radioheadin huonoin sijoitus. The Bends-albumin kiertueen aikana Radiohead kävi esiintymässä toistaiseksi ainoan kerran Suomessa Helsingin Huvilateltassa elokuun 29.8.1995.
OK Computer, kuuluisuus ja myönteinen kritiikki (1996–1998)
thumb|190x190px|left|Thom Yorke esiintymässä Yhdysvalloissa vuonna 1998. Radioheadin kolmas albumi, OK Computer, julkaistiin kesäkuussa 1997. Uudella albumillaan yhtye kokeili uusia kappalerakenteita ja eri musiikkityylejä, kuten ambientia, avant gardea ja elektronista musiikkia. OK Computer oli yhtyeen ensimmäinen albumi, joka nousi suoraan ensimmäiseksi Britannian albumilistalla. Vaikka albumi oli Yhdysvaltojen Billboard 200 -listalla vain 21. sijalla, siitä tuli hyvin suosittu ja se sai Grammy-palkinnon parhaana vaihtoehtoalbumina. Se oli myös ehdolla vuoden albumiksi. ”Paranoid Android”, ”Karma Police” ja ”No Surprises” julkaistiin singleinä. Niistä ”Karma Police” menestyi parhaiten Yhdysvalloissa ja nousi 41. sijalle Modern Rock -listalla.
Hail to the Thief ja tauko (2002–2004)
Radiohead oli vuoden 2002 heinä- ja elokuun kiertueella Portugalissa ja Espanjassa ja soitti kiertueella monia uusia kappaleita. Yhtyeen kuudes albumi viimeisteltiin kahdessa viikossa studiossa Los Angelesissa. Muutama kappale tosin lisättiin levylle myöhemmin Oxfordissa. Yhtyeen jäsenet pitivät nauhoituksien tunnelmaa rentona verrattuna siihen, miten kireitä Kid A:n ja Amnesiacin nauhoitukset olivat. Uusi albumi, Hail to the Thief, julkaistiin kesäkuussa 2003. Albumilla Radiohead sekoittaa uransa eri vaikutteita, ja siinä yhdistyvät kitararock, elektroninen tyyli ja ajankohtaiset sanoitukset. Vaikka albumia kiitettiin, monien kriitikoiden mielestä yhtye ei ollut enää niin kekseliäs kuin aiemmilla levyillään. Hail to the Thief menestyi silti kaupallisesti ja nousi suoraan kolmanneksi Yhdysvaltojen Billboard-listalla. Albumi myi Britanniassa platina- ja Yhdysvalloissa kultalevyyn oikeuttavan määrän. Albumin singlejä ”There There”, ”Go to Sleep” ja ”2+2=5” soitettiin paljon modern rock -radioasemilla. Vuoden 2003 Grammy-palkintogaalassa albumi oli ehdolla parhaaksi vaihtoehtoalbumiksi ja sen tuottajat Nigel Godrich ja Darrell Thorp voittivat teknisesti parhaiten toteutetun albumin palkinnon.
Tauko, lisää soolotyöskentelyä ja A Moon Shaped Pool (2012–)
Yorken lisäksi myös kitaristi Jonny Greenwoodilla oli sooloprojekti: intialaisvaikutteinen albumi ilmestyi vuonna 2015.
Killing Me Killing You
Killing Me, Killing You on suomalaisen goottimetalli -yhtye Sentencedin ensimmäinen single. Se julkaistiin 8. joulukuuta 1999 levymerkillä Century Media Records.
Haukiluoma
Tietoa Haukiluomasta
pienoiskuva|Tyvikatua Tampereen Haukiluomassa Kaupunginosa on rakennettu 1970- ja 1980-luvuilla entiselle metsä- ja suomaalle. Haukiluoman tila mainitaan 1900-luvun alun isojaon täydennysasiakirjassa osana Rason taloa. Haukiluoma on vanha paikallisnimi, jossa luoma merkitsee jokea pienempää virtaavan veden uomaa. Aikoinaan (noin 1600-luvulla) termillä Haukiluoma tarkoitettiin huomattavasti nykyistä suurempaa aluetta. Käsite kattoi suurin piirtein koko Länsi-Tampereen läntiset osat (ml. Ikuri, Myllypuro ja Kalkku) sekä laajoja alueita Nokian kaupungin puolelta. Nimensä alue sai nykyään Nokialla sijaitsevasta Haukijärvestä. 1970-luvulla kaupunginosaa kaavoitettaessa uudelle kaupunginosalle annettiin nimeksi tämä vanha ja perinteinen nimi. Nimiehdotuksina olivat myös Perä-Lamminpää ja Taka-Ikuri.
Supreme Commander
Supreme Commanderin keskeinen elementti on ACU (Armored Command Unit), panssaroitu, raskas mecha. ACUn avulla rakennetaan kentällä rakennuksia, joista tuotetaan erilaisia yksiköitä, joilla soditaan. Pelin kolme osapuolta ovat United Earth Federation, Cybran Nation ja Aeon Illuminate.
Sotiminen
Erilaisia ympäristöjä on arktisista alueista aavikkoon. Pelissä käytetään paljon nykyaikaisen sodankäynnin tekniikkaa, kuten tutkanhäirintäjärjestelmiä, taktisia risteilyohjuksia ja yksikköjen ilmakuljetusta. Komentosysteemi sallii esimerkiksi koordinoitujen hyökkäysten tekemisen, jolloin eri suunnista hyökkäävät yksiköt tulevat samaan aikaan paikalle.
Lusia
Lusia ( tai Lousia) oli antiikin aikainen Oineis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen asty-trittykseen eli kaupunkialueen demoksiin.
TUL Cup
Historia
TUL:n ja SPL:n seurat pelasivat omissa sarjoissaan koko 1920- ja 1930-lukujen ajan, kunnes toukokuussa 1939 liittojen välille solmittiin niin sanottu yhteistoimintasopimus. Aluksi se käsitti parhaista pelaajista koottujen joukkueiden väliset liitto-ottelut ja piirien väliset ottelut sekä yhteiset maajoukkuevalinnat, niin että Suomen jalkapallomaajoukkueeseen valittiin jatkossa myös TUL:n pelaajia. Tarkoituksena oli saada koottua mahdollisimman iskukykyinen joukkue vuoden 1940 Helsingin olympialaisiin, jotka kuitenkin lopulta peruttiin toisen maailmansodan syttymisen vuoksi. Kesällä 1940 sopimusta muutettiin niin, että myös TUL:n ja SPL:n seurajoukkueiden väliset ottelut tulivat mahdollisiksi. Ensimmäinen yhteinen sarja oli elo–syyskuussa 1941 järjestetty ns. sotasarja ja vuotta myöhemmin Helsingin Kullervo osallistui cup-muotoisena pelattuun Mestaruussarjaan. Samaan aikaan keskenään pelasivat myös liitojen parhaat A-juniorijoukkueet. Vuoden 1943–1944 Mestaruussarjaan osallistui kaksi TUL:n joukkuetta, jotka kuitenkin luopuivat sarjan viimeisistä kesällä 1945 pelatuista otteluista.
Yhteistoimintasopimus uusittiin sodan jälkeen huhtikuussa 1946 ja nyt TUL tunnustettiin kaikin osin tasaveroiseksi toimijaksi Suomen Palloliiton kanssa. Vuonna 1946 Suomen mestaruus ratkaistiin liittojen mestarien välisessä kohtaamisessa ja seuraavana kautena niiden kaksi parasta joukkuetta pelasivat yhteisen sarjan mestaruudesta. Vuonna 1948 molempien liittojen kaksi korkeinta sarjatasoa yhdistettiin niin, että liitot pelasivat vielä keväällä omat sarjansa, jonka jälkeen syksyllä järjestettiin 16 joukkueen Mestaruussarja sekä 32 joukkueen kaksilohkoinen Suomensarja. Niihin osallistui kummankin liiton 16 parasta seuraa. Lopullisesti kaikki TUL:n ja SPL:n sarjat yhdistettiin vuonna 1955, jolloin myös TUL:n oman mestaruusturnauksen pelaaminen lopetettiin 18 vuoden ajaksi.
Markus Frey
Markus Frey (s. ) on suomalainen kendōka (renshi 7. dan). Hän on aloittanut kendon harjoittelemisen vuonna 1987 ja on ensimmäinen suomalainen 7. danin kendoka.
Madrid
Nykyaika
Madridin lähiliikennejuniin Atochan asemalla tehtiin 11. maaliskuuta 2004 pommi-iskuja, joissa kuoli lähes 200 ihmistä. Ääri-islamilaiset terroristit ilmoittivat tehneensä iskut kostona Espanjan osallistumisesta Irakin sotaan.
Väestö
Harvoilla madridilaisilla on pitkät juuret kaupunkiin. Madridiin on perinteisesti muutettu joka puolelta Espanjaa paremman toimeentulon toivossa. Espanjan liityttyä Euroopan unioniin yhä useammat muuttavat kaupunkiin muualta Euroopasta tai jopa toisista maanosista, rikastuttaen kaupungin kulttuuria omilla kielillään ja perinteillään.
Flamenco
Espanjalaisen kulttuurin tunnetuimpia tuotteita maailmalla on härkätaistelun ohella eteläisestä Andalusiasta peräisin oleva flamenco, joka yhdistää kitaransoittoa, tanssia, jalankoputuksia ja sydämen pohjasta pulppuavaa laulua. Vaikka perinne on muualta lähtöisin, flamencoa esitetään myös Madridin flamenco-yöklubeilla, jotka keräävät paljon yleisöä - myös turisteja. Lauluista kirpoava tuska samoin kuin rytmilliset poljennot sähköistävät ilmapiirin niin että katsomossa unohtuvat kansallisuus- ja kielirajat. Lauluja on kahta päätyyppiä. Cante chico on sävyltään vaihteleva ja iloinen, se on ns. kevyt laulu. Cante jondo, syvä laulu, kertoo rakkaudesta, kuolemasta ja inhimillisistä tunteista yleensä ja on hitaampi ja läpituntevampi. Sitä laulavat kaikki suuret flamencolaulajat.
Putous (14. tuotantokausi)
Sarjapudottaja
Keltainen joukkue:
Vuoden Sketsihahmo -kilpailu
a Hahmo pääsi mukaan Pikahahmo-kierrokselta.
Melite (demos)
Demoksen alueella sijaitsivat edellä mainittujen paikkojen lisäksi muun muassa myös Kolonos Agoraios ja Hefaistoksen temppeli, Artemis Aristobulen temppeli, Herakles Aleksikakoksen temppeli ja Melanippeion eli Theseuksen pojan Melanippoksen hauta sekä teatterirakennus nimeltä ”Meliteläisten talo”, jota käytettiin tragedianäytäntöjen harjoittelussa (mahdollisesti sama rakennus kuin Kollytoksen teatteri). Kyseessä saattaa olla Pnyksin kukkulan länsirinteeseen kaiverrettu teatteri, jonka puolikaari on edelleen näkyvissä. Demoksesta sai nimensä kaupunginmuurin eli Themistokleen muurin Meliten portti.
Viides kolonna
Populaarikulttuurissa
Brittiläiset kriitikot käyttivät 1941 termiä kuvaamaan Agatha Christien romaanin N tai M? kahden brittiläisen partisaanin taistelua natsien hallintoa vastaan sisältä.
Braathens Regional Aviation
Yhtiön alkuperäinen nimi on Malmö Aviation, ja se lensi omia lentojaan Bromman lentoasemalta Tukholmasta helmikuuhun 2016 asti, jolloin se yhdisti voimansa Sverigeflygin kanssa ja siirsi lentojen markkinoinnin BRA-virtuaalilentoyhtiön alle. Samalla se vaihtoi nimensä nykyiseksi Braathens Regional Aviationiksi ja lopetti omien lentojensa markkinoinnin.
Kentin yliopisto
Kentin yliopisto sijaitsee Kaakkois-Englannissa historiallisessa Canterburyn kaupungissa, jossa 300 eekkerin kokoiselle kampusalueelle yliopisto on rakennuttanut muun muassa 6 000 opiskelijalle asuintilat. Vuonna 1982 Kentin yliopisto avasi Tonbridgessä opiskelukeskuksen, joka keskittyy etenkin osa-aikaopiskeluun.
Robert Näkki
Robert Näkki (17. maaliskuuta 1877 Vehkalahti – 7. tammikuuta 1939 Helsinki) oli suomalainen juristi, asianajaja ja Lappeenrannan pormestari.
Näkki oli Lappeenrannassa pormestarina 1904–1906. Hän toimi sittemmin asianajajana Lappeenrannassa ja myöhemmin Helsingissä. Näkki oli Suomen Asianajajaliiton jäsenenä vuodesta 1920 alkaen.
Robert Näkki oli naimisissa vuodesta 1925 Lempi Sereniuksen kanssa.
Tverin Karjala
Tverin kansallinen piirikunta
Vallankumouksen jälkeen 1920-luvun alusta 1930-luvulle asti Neuvosto-Venäjä tunnusti vähemmistökansojen oikeudet ja arvon. Alueella järjestettiin karjalaista peruskoulutusta ja tverinkarjalan kirjakieltä kehitettiin. Vuonna 1937 alueelle perustettiin kansallinen piirikunta. Tämä olisi voinut edistää karjalaisten kansallisuuspolitiikan toteuttamista, mutta Stalin ei halunnut Moskovan läheisyyteen vahvaa kansaa, joka samastuisi suomalaisiin ja virolaisiin. Tästä syystä piirikunta lakkautettiin jo 20 kuukauden kuluttua helmikuussa 1939. Tverinkarjalaiset koulut suljettiin, karjalankieliset lehdet lakkautettiin ja kirjojen julkaiseminen kiellettiin. Sivistyneistö ja karjalaiset johtajat teloitettiin. Neuvostoliitossa Karjalan kansallistunnon, kielen ja kulttuurin sammuttamista ei tuomittu. Yhtenäisyyspolitiikkaa eli venäläistämistä pidettiin oikeana. Tverinkarjalaisten asuinalueelle myös sijoitettiin venäläisiä. Käytännössä kyseessä oli siis väestön vaihto ja etninen puhdistus.
Adjágas
thumb|Adjágas esiintymässä vuonna 2012. Adjágas on norjansaamelainen folk-joikuyhtye, jolta on ilmestynyt kaksi levyä: Adjágas vuonna 2005 ja Mánu Rávdnji vuonna 2009. Yhtye on saanut kansainvälistä tunnustusta ja se avasi vuoden 2007 Glastonburyn festivaalin. Muun muassa The Times ja The Guardian ovat arvioineet yhtyeen debyyttilevyä hyvin myönteisesti.
Ranskan Indokiina
Alue joutui Japanin keisarikunnan haltuun toisessa maailmansodassa. Ensiksi Japani valtasi Tonkinin vuonna 1940, minkä jälkeen se valtasi koko Indokiinan vuonna 1941. Natsi-Saksan nukkevaltion Vichyn Ranskan hallinto luovutti alueen Japanille. Miehityksen aikana Japanin armeijan virkamiehet kannustivat nationalistisia aatteita sekä itsenäisyysliikkeitä alueella. Armeijan ylemmät upseerit aikoivat tosin pitää Indokiinan tärkeänä lähteenä resursseille kuten tinalle, hiilille, kumille ja riisille. Indokiinalaiset pian ymmärsivät, että japanilaiset aikoivat käyttää maata hyväkseen yhtä paljon kuin ranskalaisetkin, ja tämä sai aikaan Việt Nam Cách mệnh Đồng minh Hội -sissiliikkeen synnyn, joka soti japanilaisia vastaan.
Voyager 1
Lentosuunnitelma ja laukaisu
Lähdössä Titan IIIE -kantoraketin toisen vaiheen poltto jäi noin sekunnin ajan vajaaksi ja jätti vastaavan määrän polttoainetta käyttämättä. Lennonjohto epäili että Voyager 1 ei saavuttaisi Jupiteria, mutta kantoraketin seuraavassa vaiheessa oli riittävästi polttoainetta kompensoimaan edellisen vaiheen lyhyeksi jäänyt poltto.
Jupiterin ohilento
pienoiskuva|vasen|Yksityiskohta Jupiterin kaasukehästä Voyager 1:n kuvaamana.
Heliopaussi
thumb|250px|Voyager 1 [[heliovaippa|heliovaipassa.]]
Jukat
Intiaanit ovat käyttäneet jukkia monipuolisesti. Kukkia, nuppuja ja siemeniä on syöty, ja kuiduista on tehty koreja.
AFI
A Fire Inside EP, Stopholesen eroaminen
29.9.1998 julkaistun A Fire Inside EP:n (joka sisälsi kahden oman biisin, "3 1/2" ja "Over Exposuren" lisäksi cover-vetoina The Curen "Hanging Gardenin" ja Misfitsin "Demonomanian") jälkeen Mark Stopholese irtaantui yhtyeestä menetettyään kiinnostuksensa yhtyetoimintaan. Paikkaajaksi saatiin Influence 13 -yhtyeen ja Davey Havokin läheinen ystävä Jade Puget. Hunter Burgan pyydettiin täysipäiväiseksi basistiksi yhtyeeseen, johon hän myös suostui. 18.5.1999 julkaistiin neljäs albumi Black Sails in the Sunset, joka merkitsi suurta muutosta AFI:n musiikilliselle ja lyyriselle ilmaisulle. Musiikillinen selkäranka taipui vielä vahvasti punkin nimissä, mutta ison jalansijan otti myös alternative-rock ja hidastempoiset kappaleet, joita yhtyeen katalogissa ei pahemmin aiemmin oltu tavattu. Laulaja Havok otti sanoituksissaan synkän, runollisen, vahvasti gotiikkaan nojaavan ilmaisun. Yhtye sai jälleen isomman otteen maksavasta yleisöstä. Yhtyeestä alettiin käyttää genrenimitystä Goth-punk, josta jäsenet tosin eivät ole koskaan tunnistaneet tekemäänsä musiikkia.
Ah Puch
Ah Puchin suhde mayojen muihin kuoleman jumaliin on epäselvä. Ei tiedetä, määräsikö hän Ekchuahia, mustaa sotapäällikköä, joka kuljetti pois taistelussa kuolleiden soturien sielut. Ei myöskään tiedetä, mikä oli Ah Puchin suhde hirtettyjen jumalatar Ixtabiin.
Asteekkien vastine Ah Puchille oli kuoleman jumala Mictlantecuhtli, kaikkien yhdeksän manalan hallitsija.
Koripallon Mestarien liiga 2016–2017
Koripallon Mestarien liigan kausi 2016–2017 oli sarjan historian ensimmäinen. Sarjaan osallistui karsinta mukaan lukien 52 joukkuetta 31 maasta.
Sarjajärjestelmä
Karsintavaiheeseen kuului kaksi kaksiosaista kierrosta, joiden häviäjät jatkoivat euro-otteluitaan FIBA Europe Cupin lohkovaiheessa. Karsinnan läpäisseet kahdeksan joukkuetta pelasivat Mestareiden liigan alkulohkovaiheessa muiden 32 joukkueen kanssa. Alkulohkovaihe pelattiin viidessä kahdeksan joukkueen lohkossa. Alkulohkoissa kuudensiksi ja seitsemänsiksi sijoittuneet joukkueet jatkoivat euro-otteluitaan FIBA Europe Cupin pudotuspelivaiheesta. Alkulohkojen kaksi parasta joukkuetta etenivät suoraan pudotuspelien toiselle kierrokselle, kun taas lohkojensa kolmansiksi, neljänsiksi ja osa viidensiksi sijoittuneista etenivät pudotuspelien ensimmäiselle kierrokselle. Puolivälierät pelattiin maaliskuussa 2017 kaksiosaisina. Välierät ja loppuottelu pelattiin ns. final four -turnauksena huhtikuussa 2017.
RMS Oceanic (1899)
Valmistus
Alus tilattiin Harland and Wolffilta Belfastista. Laiva laskettiin vesille 1897 ja oli rakennettu sen omistajan Thomas Ismayn johdolla. Ismay omisti silloisen Oceanic Steam Navigation Companyn (White Star Linen), jonka mukaan alus nimettiin.
HMS Oceanic
Ensimmäisen maailmansodan alettua Oceanic sai 8. elokuuta 1914 määräyksen liittyä Kuninkaalliseen laivastoon. Alukselle asennettiin kuusitoista 4,7 tuuman tykkiä ja se liitettiin 10. risteilijälaivueeseen apuristeilijänä nimettynä HMS Oceaniciksi. Alus lähti 27. elokuuta Southamptonista ensimmäiselle matkalleen länsirannikkoa pohjoiseen vieraillen Scapa Flowssa. Sen tehtävänä oli partioida Färsaarten ja Skotlannin välistä merialuetta tehtävänään tarkistaa kaikki alueella tavatut alukset.
Kaksoispiste
Kaksoispiste suomen kielessä
Kaksoispiste kirjoitetaan tavallisesti kiinni edeltävään sanaan. Sillä on suomen kielessä seuraavat tehtävät:
Matalan kynnyksen palvelut
Matalan kynnyksen palvelut ovat anonyymejä helppoja tuen- ja avunsaantimahdollisuuksia. Ne saattavat toimia vapaaehtoisvoimin tai virallisia kanavia pitkin.
HMS Boreas (H77)
Palvelus
Alus oli vuoteen 1938 Välimeren laivaston 4. hävittäjälaivueessa, minkä jälkeen se siirrettiin Kotilaivastoon.
Myrrhinus
Myrrhinuksessa oli Artemis Kolainikselle omistettu temppeli. Demoksessa tiedetään olleen myös teatteri. Myrrhinuksen löytöihin lukeutuu muun muassa hyvin säilynyt Frasikleia-kore.
Bartitsu
Laji ei ottanut kuitenkaan tuulta alleen ja muut lajit veivät siltä nopeasti kannatusta. Laji olisi saattanut jäädä kokonaan historiaan, ellei Arthur Conan Doyle olisi maininnut Sherlock Holmes -tarinassaan The Adventure of the Empty House (1903) Holmesin paenneen Professori Moriartyn kynsistä käyttäen "Baritsua, japanilaista painia". Doyle kirjoitti nimen väärin ja aiheutti sillä paljon päänvaivaa Holmes-tutkijoille.
Georges Duby
Elämä
Opetustyö jatkui uudella foorumilla kun hänet äänestettiin keskiajan oppituolin haltijaksi College de Farnceen 1970. Melkoisen pian, eli 1974 hänet äänestettiin jäseneksi Ranskan kirjoitus- ja kaunokirjallisuusakatemiaan. Varsinaiseen Ranskan akatemiaan, kuolemattomaksi kuolemattomien joukkoon, hän pääsi 1987.
Tuotanto
Suuria ansioita Duby hankki myös kirjoittamalla historian unohdetuista ryhmistä, kuten esimerkiksi naisista. Useissa teoksissaan on esillä naisen historiaa tai ainakin historia, jossa naisella on hyvin keskeinen rooli. Myös miesyhteiskuntaa käsittelevissä teoksissa tulee mielenkiintoisella tavalla usein esiin myös yhteiskunnassa toiminut nainen. Tällaisia naiseen keskittyviä Dubyn teoksia ovat esimerkiksi:
Runkauksen luonnonpuisto
Runkauksen luonto
Alueella esiintyviä, Euroopan unionin luontodirektiivin II liitteessä mainittuja lajeja ovat ainakin saukko, lapinleinikki sekä lettorikko.
Unkarin avaruustoimisto
Unkarin avaruustoimisto  on Unkarin avaruusjärjestö,
Bény
Bény on kunta Ranskassa, Ainin departementissa Rhône-Alpesin hallintoalueella. Kunnassa oli 613 asukasta vuoden 1999 väestönlaskennassa. Bényn pinta-ala on 18 neliökilometriä.
Patrick Troughton
Patrick George Troughton (25. maaliskuuta 1920 – 28. maaliskuuta 1987) oli brittiläinen näyttelijä. Hän tuli kuuluisaksi etenkin Doctor Who -sarjassa, jossa hän näytteli toista Tohtoria vuosina 1966–1969, sekä tarinoissa The Three Doctors (1972-73), The Five Doctors (1983) ja The Two Doctors (1985).
Eläintiede
Eläintieteen varhaishistoria
Aristoteleen jälkeen ei vanhalla ajalla elänyt muuta huomattavaa eläintieteellistä kirjailijaa kuin Plinius vanhempi. Hän oli kuitenkin vain muiden kirjoitusten koostaja, joka ei aina osannut erottaa tosiasioita taruista. Keskiajan eläintieteellisistä kirjailijoista oli mainittavin Albertus Magnus, joka selitteli Aristoteleen eläintieteen ja luonnonfilosofian kirjoituksia ja koetti muokata niiden sisältöä sopusointuun kirkon oppien kanssa.
Verenmyrkytys
Syyt
Tavallisimmat sepsistä aiheuttavat mikrobit ovat bakteereja, kuten E. coli, pneumokokki, Staphylococcus aureus, meningokokki, Streptococcus pyogenes, Klebsiellat ja enterokokit. Capnocytophaga canimorsus -bakteeri voi aiheuttaa sepsiksen tartuttuaan koiranpureman välityksellä. Sairaalassa ilmaantuneita sepsiksiä aiheuttavat myös esimerkiksi Staphylococcus epidermidis, Pseudomonakset ja erilaiset moniresistentit gramnegatiiviset sauvat. Sienet aiheuttavat noin 5 % sepsikseen johtavista infektioista – yleisimmin sairaalaperäisesti Candida albicans. Mahdollisten aiheuttajamikrobien kirjo on sitä laajempi, mitä heikompi potilaan immuunijärjestelmä ja vastustuskyky ovat. Muutamia merivedessä elävien vibriobakteereiden aiheuttamia verenmyrkytyksiä on todettu Suomessakin.
Kuplapallo
Kuplapallo
Alkuperäiset kuplapallot valmistetaan edelleen Tanskassa TPU-muovista. Lajin suosion kasvaessa markkinoille on ilmestynyt monia kiinalaisia valmistajia, jotka valmistavat huomattavasti halvempaan hintaan omia versioita kuplapalloista. Kiinassa valmistetut kuplapallot valmistetaan yleensä PVC-muovista, joka ei kestä samalla tavalla taklauksia kuin TPU-valmisteiset kuplapallot. Suomessa vain 5 yritystä, jotka käyttävät alkuperäisiä kuplapalloja.
Afonso Fioreze
Afonso Fioreze (1. kesäkuuta 1942 – 6. helmikuuta 2021) oli brasilialainen roomalaiskatolinen piispa. Hän liittyi passionisteihin 3. helmikuuta 1964 ja sai pappisvihkimyksensä 26. heinäkuuta 1970. Hän sai 5. marraskuuta 2003 nimityksen Luziânian hiippakunnan koadjuuttoripiispaksi, ja 15. syyskuuta 2004 hänestä tuli sen piispa. Fiorezen konsekroi piispaksi 15. helmikuuta 2004 Pedro Antônio Marchetti Fedalton ja Washington Cruzin avustama Lorenzo Baldisseri.
Masadan piiritys
Nykyään Masadaa pidetään juutalaisen sankariuden vertauskuvana, ja se on suosittu vierailukohde.
Michelin-tähdet
Arvostelu
thumb|180px|Kolmen Michelin-tähden luokituksen osoittava kyltti ranskalaisen keittiömestari [[Paul Bocusen ravintolan seinällä.]] Tähdet kertovat ainoastaan ravintolassa tarjottavasta ruuasta. Sen arvostelussa on perustana viisi kriteeriä:
Suomalaiset Michelin-ravintolat
Vuonna 2009 Suomen Michelin-tähdissä ei tapahtunut muutoksia.
Vuonna 2010 Jouni Toivasen ja Mika Mattilan ravintola Luomo sai yhden Michelin-tähden.
Vuonna 2016 Demo, Olo, Ask ja Chef & Sommelier säilyttivät kukin yhden tähtensä. Hyvästä hinta–laatu-suhteesta kertovan Bib Gourmand -suosituksen saivat helsinkiläiset Boulevard Social, Emo, Farang ja Gaijin. Vuonna 2017 suomalaisten ravintoloiden tilanne niin tähtien kuin Gourmand-suositusten osalta säilyi ennallaan.
Vuonna 2019 Demo, Olo, Ask, Grön ja Ora säilyttivät yhden tähtensä. Lisäksi marraskuussa 2017 uudelleen avattu Palace sai uutena ravintolana tähden. Bib Gourmand -suosituksen saivat Boulevard Social, Farang, Gaijin ja Jord. Ask lopetti toimintansa vuonna 2019.
Jonathan Toews
Lapsuus ennen ammattilaisuraa
"Eräänä yönä kuulin hänen hiipivän ulos terassin oven kautta. Hetken päästä alkoivat luistelun ja laukausten äänet kuulumaan yössä. Annoin Jonathanin harjoitella hetken, ennen kuin komensin hänet sisään. Pelkäsin susien hyökkäävän hänen kimppuun."
- Andree Gilbert halifaxilaiselle Mail Star -lehdelle
"Toisella luokalla Jonathan kirjoitti aineen, jossa hän sanoi tulevansa ammattikiekkoilijaksi. Hän kirjoitti, että muistakaa nimeni, pelaan jonain päivänä NHL:ssä."
Niilinahven
Niilinahven (Lates niloticus) on makeanveden kala. Se on levinnyt laajalle alueelle Afrikkaa ja esiintyy alkuperäisenä lajina Tšadjärvessä, Kongossa, Niilissä, Senegalissa, Voltassa, Turkanajärvessä ja muilla jokialueilla. Sitä esiintyy myös murtovedessä Marioutjärvessä Egyptissä.
Niilinahventa on istutettu moniin muihin Afrikan järviin, kuten Victoriajärveen ja Nasserjärveen. Kansainvälinen luonnonsuojeluliitto IUCN määrittelee niilinahvenen yhdeksi maailman pahimmista elintilaa valtaavista vieraslajeista. Queenslandin osavaltio Australiassa rankaisee suurilla sakoilla jokaista, joka tuo osavaltioon elävän niilinahvenen, sillä se on kilpaileva laji natiivin barramundin kanssa. Barramundi on samankaltainen laji, mutta ei saavuta samaa kokoa kuin niilinahven.
Niilinahvenen istutus Victoriajärveen
thumb|185px|Niilinahventa myynnissä.
Esko Salminen (täsmennyssivu)
Esko Salminen nimisiä henkilöitä ovat muun muassa:
Asa (muusikko)
Musiikkiura
Esikoisalbumin jälkeisen hiljaiselon aikana kyseltiin, jatkaisiko Avain enää musiikkiuraansa. Hän oli kuitenkin tekemässä uutta musiikkia ja vieraili muusikkoystäviensä kiertueilla. Avain esiintyi vielä muutamalla julkaisulla vanhalla artistinimellään, muun muassa Rähinä Recordsin Pommi! -mixtapeilla. Asa keikkaili myös Davon ja Redraman kanssa. Redraman kanssa hän esiintyi myös Keski-Euroopassa. Avain teki paluun Asaksi nimensä vaihdettuaan vuoden 2004 alussa. Ensimmäinen uusi julkaisu oli hiphop-lehti Possen (nykyisin Basso) mukana tullut single Leijonaa metsästän, joka päätyi myös radiokanavien soittolistoille. Fried Records julkaisi seuraavan vuoden huhtikuussa albumin Leijonaa metsästän, joka nousi albumilistan kolmanneksi. Vuonna 2005 Asa oli mukana myös Tyttö sinä olet tähti -elokuvan tekemisessä soundtrackin säveltäjänä, sanoittajana, sovittajana ja cameoroolissa.
Palkinnot
thumb|[[Asa & Jätkäjätkät esiintymässä Bar Kinossa, Porissa 5. marraskuuta 2009.]]
Frantsilan Luomuyrttitila
Yritys on aloittanut mintun, siankärsämön ja nokkosen peltoviljelyn sekä tuonut viljelyyn muun muassa auringonhatun ja kuisman. Nykyään tilan tuotteita on yli 200. Tilan omat pellot eivät riitä tuotantoon, joten apuna käytetään luomutuotantoon sitoutuneita sopimusviljelijöitä.
Franciscus de Marchia
Franciscus de Marchia (de Appignano, de Pignano, de Esculo, de Ascoli, Franciscus Rubeus) (n. 1285–1290 – n. 1344) oli italialainen skolastinen filosofi ja teologi, joka vaikutti Pariisin yliopistossa.
André Marceau
pienoiskuva André Marceau (s. 5. toukokuuta 1946 Cérons) on ranskalainen roomalaiskatolinen piispa. Hänet vihittiin papiksi Bordeaux'n arkkihiippakuntaan 25. maaliskuuta 1972 ja nimitettiin Perpignan-Elnen hiippakunnan piispaksi 13. tammikuuta 2004. Piispaksi vihkiminen seurasi 7. maaliskuuta. Pääkonsekraattorina toimi Jean-Pierre Bernard Ricard, jota avustivat Guy Thomazeau ja André Louis Fort.
Hepatopulmonaarinen oireyhtymä
Hepatopulmonaarinen oireyhtymä on keuhkojen verisuonten laajenemisen aiheuttama maksasairauteen liittyvä oireyhtymä, johon kuuluvat hengenahdistus ja hypoksemia. Oireet ovat pahemmat pystyasennossa. Jos potilas saa maksansiirron, 5-vuotiseloonjäämisennuste on 76 % eli ei eroa merkittävästi tilanteesta maksansiirtopotilailla, joilla ei ole hepatopulmonaarista oireyhtymää.
Anna-Maria Osipow
Anna-Maria Ruija Sätene Osipow, o.s.  Virtasalo (s. 25. heinäkuuta 1935 Sortavala) on suomalainen keramiikkataiteilija ja kuvanveistäjä. Osipowin vanhemmat olivat sotilasmestari Kalervo Virtasalo ja Maire Kaarina Hämäläinen. Hän opiskeli keramiikkaa Taideteollisessa oppilaitoksessa Elsa Eleniuksen oppilaana, mutta oli jo sitä ennen 1955-1956 suorittanut Taideteollisen ammattikoulun koristemaalauslinjan. Hän on opiskellut myös pariisilaisessa keramiikka-ateljeessa. Omaa työhuonetta Osipow on pitänyt vuodesta 1962, kansainvälisiin näyttelyihin hän on osallistunut vuodesta 1967. Taiteilijana Osipow on tehnyt sekä abstrakteja että esittäviä teoksia, mutta usein jälkimmäisiäkin liioitellen tai esimerkiksi esineitä inhimillistäen. Osaa teoksista voi pitää surrealistisina. Osipow on toteuttanut keramiikkataideteoksia myös julkisiin tiloihin, ensimmäisen julkisen keramiikkareliefinsä hän toteutti Keravan kaupungille jo 1978, mutta varsinaisesti hänen laajempi julkisiin tiloihin suunnattu tuotantonsa alkoi 1984, kun hän toteutti "Elämän virta" -nimisen teoksen Matteuksenkirkkoon Vartiokylään.
Ulf Samuelsson
Ulf Samuelsson (s. 26. maaliskuuta 1964 Fagersta, Ruotsi) on ruotsalais-amerikkalainen entinen jääkiekkoilija. Hänen pelipaikkansa oli puolustaja.
Jukajärven linjavaihde
Jukajärvi (Jkj, ratakm 637+037) on lakkautettu rautatieliikennepaikka Joensuun Kiihtelyvaarassa, Ilomantsin radalla Särkivaaran alueella. Tämä rautatieliikennepaikka avattiin 15. marraskuuta 1957 tavaraliikenteelle, matkustajaliikenne lopetettiin 01. joulukuuta 1969 ja liikennepaikka linjavaihteena lakkautettiin 26. toukokuuta 1974. Linjanvaihteen hieman laajennettu, v. 1953 rakennettu vahtitupa sivurakennuksineen ovat edelleen pystyssä, tosin resiinavaja ja vaihdekoju on purettu.
Murrejatkumo
Murrejatkumot olivat yleisiä vanhan maatalousyhteiskunnan aikana, kun maaseudun asukkaat harvoin muuttivat kovin kauas synnyinpaikaltaan eikä valtiollisten yleiskielten vaikutus ollut niin voimakas, että se olisi sanottavasti tasoittanut paikallisia murre-eroja tai tehnyt valtioiden välisistä rajoista selviä kielirajoja. Murrejatkumoiden olemassaolo tekee monessa tapauksessa vaikeaksi ratkaista, mitkä ovat eri kieliä ja mitkä vain saman kielen eri murteita, varsinkin jos kyseisillä kielillä ei ole vakiintunutta kirjakieltä.
Nordisk Numismatisk Union
Nordisk Numismatisk Union on pohjoismainen numismatiikan alan järjestö, johon kuuluu alan järjestöjä eri pohjoismaista. Sen perustajajäseniin kuuluu Suomen Numismaattinen Yhdistys.
Satu Taskinen
Kirjailijana
Taskisen toinen romaani Katedraali julkaistiin vuonna 2014. Se on toinen osa romaanitrilogiaa ja sai Toisinkoinen-kirjallisuuspalkinnon 2014. Romaanin saksankielinen käännös Die Kathedrale ilmestyi syyskuussa 2015 Residenz Verlagin kustantamana, käännös: Regine Pirschel.
Kent (kreivikunta)
Kent on hallinnollinen, muodollinen ja historiallinen kreivikunta Kaakkois-Englannissa, Lontoosta kaakkoon. Sitä rajaavat lounaassa East Sussex, lännessä Surrey, luoteessa Suur-Lontoo, pohjoisessa Thamesin estuaari, koillisessa Pohjanmeri, idässä Doverinsalmi ja kaakossa Englannin kanaali. Hallinnolliseen kreivikuntaan kuuluu kaksitoista hallintopiiriä ja sen keskuksena toimii Maidstonen kaupunki; muodolliseen kreivikuntaan luetaan niiden lisäksi itsenäinen Medwayn yhtenäishallintopiiri. Vuonna 2020 muodollisen kreivikunnan alueella arvioitiin elävän noin ihmistä.
Hallinto
pienoiskuva|vasen|Kentin kreivikunnantalo Maidstonessa. Kentin hallinnollisen kreivikunnan keskuksena toimii Maidstonen kaupunki, jossa sijaitsevassa kreivikunnantalossa valtuusto kokoontuu. Vuonna 2017 valitussa kreivikunnanvaltuustossa on 81 valtuutettua, joista 65 kuuluu konservatiivipuolueeseen, 7 liberaalidemokraatteihin ja 5 työväenpuolueeseen. Kreivikunnan vastuulla ovat muun muassa sosiaali- ja terveyspalvelut, peruskoulutus, tiehuolto ja kirjastot, kun taas yksittäiset hallintopiirit vastaavat jätehuollosta, kaavoituksesta, pysäköinnistä ja virkistyspalveluista alueellaan.
Pyhän Augustinuksen päivä
Kentin kansallispäivää vietetään toukokuun 26. päivä Augustinus Canterburylaisen muistoksi. Augustinus oli roomalainen lähetyssaarnaaja, joka saapui Englantiin vuonna 597 ja toimi Canterburyn ensimmäisenä piispana.
Israelin historia
Juutalaisvainojen johdosta Euroopassa virinnyt sionistinen liike oli esittänyt ajatuksen juutalaisen valtion perustamisesta Palestiinaan. Venäjällä 1881 alkaneet juutalaisvainot synnyttivät ensimmäisen muuttoliikkeen eli alijan Palestiinaan. Britannia antoi vuonna 1917 tukensa juutalaisten "kansalliselle kodille" ja Kansainliitto vahvisti sen vuonna 1922. Arabinationalistit asettuivat vastustamaan ajatusta juutalaisvaltiosta, ja ensimmäiset hyökkäykset siirtolaisia vastaan tehtiin vuonna 1920.
Balfourin julistus 1917
Britannia etsi maailmansodan aikana poliittista tukea sekä juutalaisilta että arabeilta ja pyrki sen takia miellyttämään vuoroin kumpiakin, mikä johti ristiriitaiseen politiikkaan. Osmanien valtakunnan hajotessa Britannia valtasi arabikapinallisten tukemana suuren osan nykyistä Lähi-itää mukaan lukien Palestiinan.
Väkivallan alku
Aluksi vain pienet arabiryhmät hyökkäsivät juutalaisia ja juutalaisten siirtokuntia vastaan, mutta ajan kuluessa väkivallasta tuli järjestelmällisempää. Britit eivät onnistuneet lopettamaan sitä ja joskus kieltäytyivät suojelemasta hyökkäysten kohteeksi joutuneita juutalaisia. Juutalaisten reaktiot vaihtelivat: enemmistö kannatti rauhallista suhtautumista, mutta radikaalit maanalaiset juutalaisryhmät vastasivat väkivaltaan kostoiskuilla.
Arabien ja juutalaisten sisällissota
Taisteluiden aluksi palestiinalaiset olivat selvästi niskan päällä, mikä osittain johtui siitä, että Haganah keskittyi lähinnä puolustamaam. Haganahin tiedusteluraporttien mukaan tilanne maaliskuussa 1948, erityisesti Jerusalemissa, oli kriittinen. Sen jälkeen tilanne alkoi kääntyä juutalaisten kannalta otollisemmaksi. Haganah aloitti ensimmäisen täysmittaisen sotilasoperaationsa, Operaatio Nahshon, hyökäten 1 500 sotilaan voimin Qoloniyahin ja Qastelin arabikyliin ja murtaen tilapäisesti Jerusalemin saarron. Kylät kukistuivat huhtikuun alussa ja Abdel Khader Al-Husseini kuoli taisteluissa. Fawzi El-Kaukjin armeija lyötiin Mishmar Haemeqin taistelussa 12. huhtikuuta. Palestiinalaistaistelijoiden hyökkäyksien jälkeen Irgun hyökkäsi Jaffan kaupunkiin, josta palestiinalaiset pakenivat.
Benjamin Netanjahun kausi (2009–)
Benjamin Netanjahu nousi uudelleen pääministeriksi vuonna 2009.
Toukokuussa 2020 Netanjahu muodosti pitkien ja vaikeiden neuvottelujen jälkeen sisäpoliittisessa umpikujatilanteessa johtamansa Likudin ja Sinisen ja valkoinen -liittouman yhteistyöhallituksen, johon Benny Gantz tuli varapääministeriksi ja puolustusministeriksi. Hallitussopimuksen mukaan Netanjahu on pääministeri ensimmäiset 18 kuukautta, jonka jälkeen pääministeriksi siirtyy Sinisen ja valkoisen johtaja Benny Gantz.
Tala svenska eller dö
Tala svenska eller dö on suomenruotsalaisen hardcore punk -yhtye Bob Malmströmin esikoisalbumi, joka julkaistiin vuonna 2011 levymerkillä Spinefarm Records.
Santelipuu
Intiansanteli eli santelipuu (Santalum album) on ainavihanta trooppinen puu, jota kerätään luonnosta ja kasvatetaan hyväntuoksuisen puuaineksensa takia.
Levinneisyys
Santelipuu elää villinä Indonesiassa, Australiassa ja Intian trooppisissa osissa.
Maija Oravamäki
Oravamäki voitti vuonna 2005 puolimaratonin Suomen-mestaruuden ajalla 1.16.26. Saman vuoden Kalevan kisoissa hän oli 10 000 metrillä toinen ajalla 35.22,61. Oravamäki valittiin Suomen joukkueeseen Helsingin MM-kisoihin, joissa hän sijoittui maratonilla neljänneksikymmenenneksitoiseksi ajallaan 2.43.31. Vuonna 2006 Oravamäki voitti sisäratojen SM-hopeaa 3 000 metrillä aikaan 9.35,19 ja puolimaratonilla SM-pronssia. Kalevan kisoissa hän voitti kultaa 10 000 metrillä ajalla 34.21,64 ja hopeaa 5 000 metrillä ajalla 16.43,08. Hän oli mukana Göteborgin EM-kisoissa, joissa hän sijoittui maratonilla kahdeksanneksitoista juoksemalla ajan 2.39.17. Vuosina 2008 ja 2009 Oravamäki voitti maratonjuoksun Suomen mestaruuden ja vuonna 2010 hän sijoittui toiseksi.